བཙུན་ཆུང་བྱིས་པ་བློ་བཅོས་དགེ་བསྐུལ་
སྲིན་བུའི་ཁ་འོད་ཡོད། །
ཐུགས་རྗེའི་བདག་ཉིད་སངས་རྒྱས་བཅོམ་ལྡན་འདས། གུ་རུ་པདྨ་འབྱུང་གནས་
བཀའ་དྲིན་གྱི་ཅན་གྱི་བླ་མ་དམ་པ་རྣམས་ལ་སྙིང་ནས་གསོལ་བ་འདེབས། བློ་སྣ་ཆོས་ལ་
འགྱུར་བར་བྱིན་གྱིས་རློབས་ཤིག །ད་ཐམས་ཅད་ཀྱིས་རང་བསམ་རང་ལ་ཐོང༌། དམ་པ་
སངས་རྒྱས་ཀྱིས། མི་ཐམས་ཅད་ཤི་འོང་བསམ་པ་ནི་གཅིག་ཀྱང་མི་འདུག །མ་ཤི་ལུས་
པ་ནི་གཅིག་ཀྱང་མི་འདུག་གསུངས་ལྟར། མིག་གིས་མཐོང་ས་ཐོབ་ས་ལ་ཤི་བ་རྒྱུན་ཆད་
མེད་པ་འདི་ལ་ལྟོས་འདི་རྣམས་ཀྱང་མིག་མ་བཟློག་བར་ཟ་གྱོན་ལ་བསམ་རྒྱུ་མ་གཏོགས་
ཤི་འོང་དྲན་རྒྱུ་མེད་པ་འདི་དངོས་སུ་བདུད་ཀྱི་སྒྲིབ་པས་སྐབས་པ་རེད་པས། སྡིག་པ་སྤང་
རྒྱུ་ཅི་སྙེད་དང༌། དགེ་བ་སྒྲུབ་རྒྱུ་ཅི་སྙེད་ཉི་མ་དེ་རིང་ནས་ཅི་དྲག་གྱིས། ག་ལེ་བྱེད་ཁོམ་མེད།
ནམ་ཤི་མི་ཤེས་པས་མི་ཎི་ཕྲེང་བསྐོར་རེ་ལྟུང་བཤགས་ཚར་རེ་ཙམ་ཡང་ཨཾ་ཐོན་ལྟོས།
དང་པོ་འབུམ་བཞི་རེ་བསོག །དེ་ནས་མི་ཚེ་ཆོས་ཀྱིས་སྐྱེལ་ཐུབ་པ་བྱེད་བསམ་དགོས།
དགེ་སྡིག་ཆེ་ཆུང་ཅི་བྱས་ཕྱི་མ་འབྲས་བུ་སྨིན་ངོ་མ་རེད་པས་གཟབ་གཟབ་དགོས། ཁྱད་
པར་རང་རེ་གྲྭ་པ་སེར་མོ་བ་རྣམས་ཀྱི་ཤི་ས་དང་ཕྱི་མ་ལ་བསམ་པ་གལ་ཆེ་ཚེ་སྔོན་བསོད་
ནམས་ཀྱིས་མི་ལུས་ཐོབ་ཆོས་དང་འཕྲད་དུས་ཆོས་མ་བྱས་ན་ཕྱི་མ་འདི་འདྲ་མི་འོང༌། ཟ་
གྱོན་དོན་དུ་ཚང་རེ་བྱས་ན་དྲག་བསམ་པ་དེ། བསམ་མནོ་བཏང་ལུགས་ནོར་བ་རེད། ཚང་
འདི་ལ་མི་དགེ་བཅུ་ཚང་གསུངས། འདོད་ལོག་དང་ལོག་ལྟ་གཉིས་ཅུང་གྲགས་སྙམ་
ཡང༌། ཚང་བྱེད་པ་ཕལ་ཆེར་གྲྭ་མགོ་མི་ཐོན་རྒྱུ་དང་ལས་རྒྱུ་འབྲས་ལ་བསམ་མནོ་བཏང་
-s

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼མ༽
རྒྱུ་མེད་པ་འདིས། དེ་གཉིས་ཀྱང་དཀའ་འདུག །སྦྱིན་འབྲས་མེད་ན་ལམ་འགྲོ་ཡང་དཀའ་
འདུག །རང་དོན་སྤྱི་དོན་བུ་ལོན་སྐྱེད་མཐའ་མང་པོ་དེད་ན་བཅོམ་འཕྲོག་བྱས་པ་དང་
ཅི་
འདྲ་བས་ཕྱི་མ་ཕར་མཇལ་དགོས་ངེས་རེད། གལ་ཏེ་ནོར་ཅུང་ཟད་སོག་ནའང་ཤི་དུས་ནི་
གཅེར་བུ་ལག་སྟོང་འགྲོ། ལས་སྒྲིབ་རྣམ་སྨིན་ཁུར་དང་བཅས་པའོ། །དེ་བས་སངས་རྒྱས་
ཤཱཀྱ་ཐུབ་པའི་ཕ་འབབ་བསོད་སྙོམ་སྡོམ་བུ་རེ་སོང་ན་ཟ་གྱོན་རྒྱས་མོ་མ་བྱུང་ཀྱང༌།
ལོ་གང་ལོ་རེ་བྱས་ནས་དགེ་སྦྱོར་བྱས་ན་མི་ཚེ་ཆོད་འགྲོ། བླ་མ་དཀོན་མཆོག་སངས་རྒྱས་
དཀོན་མཆོག་དགེ་འདུན་དཀོན་མཆོག་དཀོན་མཆོག་གསུམ་ལ་སྐྱབས་ཞུས་ན་ད་གང་ཕྱི་
མ་གཉིས་ཀ་ལ་ཕན། སྡོམ་པ་རྩ་བཞི་ཆང་ལྔ་སྲུང་ན་དམྱལ་བ་ཡི་དྭགས་དུད་འགྲོ་གསུམ་དུ་
མི་སྐྱེ་ཐག་ཆོད་རེད། སེམས་ཅན་ཐམས་ཅད་ཚེ་སྔོན་ཕ་མ་ཡིན། ཀུན་ལ་གནོད་པའི་བསམ་
ངན་དྲན་མི་ཉན་ཉེས་པ་ཆེ། ཐམས་ཅད་ལ་ཕན་སེམས་བསམ་པ་བཟང་པོ་འདི་གལ་ཆེ།
འདི་ཕྱི་གཉིས་ཀ་བཟང་པོ་རེད་དགོས། སངས་རྒྱས་ཐོབ་དགོས་བསམ་པ་རེ་གྱིས་དང་
ཆོས་ཀྱི་རྩ་བ་ཡིན། དཀོན་མཆོག་གསུམ་གྱི་རང་བཞིན་སྟོང་ཉིད་སྙིང་རྗེའི་རང་རྩལ་
ཡི་དམ་ལྷག་པའི་ལྷ་ཚེ་འདི་ནས་སངས་རྒྱས་པར་བློ་གཏད་ཡོད་དགོས། ལྷ་བསྐྱེད་ཅི་
ཤེས་བྱ། མ་ཤེས་ན་ཐུགས་རྗེའི་སྐྱབས་འོག་ཚུད་ནས་སངས་རྒྱས་མྱུར་དུ་ཐོབ་པ་གསོལ་
བ་བཏབ་པ་གལ་ཆེ། ཆོས་འདོན་རེ་སོང་ཡང་སྟོན་པ་སངས་རྒྱས་དང༌། ཆོས་ལ་དད་པ་
དང་བསམ་པ་བཟང་པོས་ཆད་ལྷག་མི་ཤོར་བར་འདོན། ཆོས་སྒྲས་འཇིག་རྟེན་ཁྱབ། སེམས་
ཅན་ལ་ཆོས་སྦྱིན་ཡིན་བསམ་ན་སྦྱིན་བདག་གི་ཚོགས་བསགས་དང་རང་གི་སྒྲིབ་སྦྱང་
གཉིས་ཀ་རེད་འགྲོ་མགོ་ལ་ཀུན་སློང་དགེ་བ་དང༌། མཇུག་ལ་བསྔོ་བ་གལ་ཆེ། གྲོང་ཆོག་
ཤི་གསོན་གང་གི་དོན་ཡིན་ཀྱང་བསམ་པ་བྱང་ཆུབ་སེམས་ཀྱིས་རྩིས་ཟིན་པ་དང༌། ཆོ་ག་
ཞི་དྲག་གང་ཡིན་ཀྱང་དེའི་བསྐྱེད་ལུགས་སྒོམ་ལུགས་གོ་དོན་རྣམ་བཤད་སོགས་ཆོས་
ལུགས་ཐམས་ཅད་ལ་ཡོད་པས། དེ་རྣམས་ལ་ལྟ་རྒྱུ་བསླབ་རྒྱུ་དྲི་རྒྱུ་སོགས་བྱས་ན་ཐམས་
18S

བཙུན་ཆུང་བྱིས་པ་བློ་བཅོས་དགེ་བསྐུལ་སྲིན་བུའི་ཁ་འོད།
ཅད་བྱང་ཆུབ་ཐོབ་པའི་རྒྱུ་ཕན་ཡོན་ཆེན་པོ་དང་ལྡན་པ་ཡིན། ཆོ་ག་ཁ་ཁྲལ་སྤྲོད་རྒྱུ་ཙམ་
གྱིས་ཆོག་པར་མི་བསམ་པར། སེམས་ཀྱི་སྒོམ་རྒྱུ་བསམ་རྒྱུ་དེ་གལ་ཆེ་ངེས་ཡིན་པས་ཐ་ན་
སྤྱི་ཁོག་འགྲོ་ཡུལ་ཙམ་ཨཾ་ཤེས་ལྟ་དགོས། གྲྭ་གསར་བན་ཆུང་གོ་བ་མེད་པ་སོགས་གཞན་
ཅི་ཡང་མི་ཤེས་པས་ཀྱང་ཆོག་གྲལ་འགྲོ་དུས་ཤི་ཕོའི་དོན་ཡིན་ན། ད་ནང་ཆོ་ག་དེའི་སྐྱབས་
འགྲོ་འདོན་དུས་དཀྱིལ་འཁོར་གང་ཡིན་དེའི་ལྷ་དང་བླ་མ་དབྱེར་མེད་སངས་རྒྱས་ཐམས་
ཅད་ལ་དད་པ་བཟང་པོ་ཡོད་པས་ཚེ་འདས་དེས་གཙོས་བྱས་པའི་རང་དང་སེམས་ཅན་
ཐམས་ཅད་ངན་སོང་དུ་མི་འགྲོ་བར་དག་པའི་ཞིང་དུ་སྐྱེ་བ་དང༌། ཐར་པ་སངས་རྒྱས་ཐོབ་
པར་གསོལ་བ་བཏབ་ཅིང་སྐྱབས་སུ་འགྲོ་དགོས། ཚེ་འདས་དེ་བར་དོའི་འཁྲུལ་སྣང་སྡུག་
བསྔལ་དང་འཁོར་བ་མཐའ་མེད་དུ་འཁྱམས་པ་ལ་སྙིང་རྗེས་འདི་རྣམས་ཐར་པ་ཐོབ་ན་
ཅི་མ་རུང༌། དགེ་བ་དེ་ལྟར་འགྲུབ་པར་སེམས་བསྐྱེད། ལྷ་བསྐྱེད་ཞིབ་ཆ་མ་ཤེས་ན་འདོན་
རྒྱུའི་ཆོ་ག་དེའི་དཀྱིལ་འཁོར་གཙོ་བོར་དད་པ་དང༌། ཕྱི་སྣོད་དག་པའི་ཞིང༌། སྣང་སྲིད་
ཐམས་ཅད་སངས་རྒྱས་བྱང་སེམས། དེ་རྣམས་ཀྱི་ཞལ་ནས་སྔགས་སྒྲ་སྒྲོགས་གནམ་ས་
བར་སྣང་ས་ཆུ་མེ་རླུང་ཐམས་ཅད་ཀྱིས་སྔགས་འུར་དི་རི་རི་བསྒྲགས་པའི་བྱིན་རླབས་
ཀྱིས། སེམས་ཅན་བདེ་བ་དང་འཕྲད། སྡུག་བསྔལ་དང་བྲལ་བར་བསམ། སེམས་ཁྲིད་
འདྲ་ཐོབ་ན་ཆོས་ཉིད་མཉམ་པ་ཉིད་ལ་བློ་བཞག །མིན་ན་བདེ་སྡུག་བཏང་ལེན་སོགས་
སྒོམ། དེའང་རང་གི་སྣ་ནས་རླུང་ཚུར་འོང་དུས་ཚེ་འདས་དེའི་འཁྲུལ་སྣང་སྡུག་བསྔལ་སྡིག་
སྒྲིབ་ཉོན་མོངས་ཐམས་ཅད་བསྡུས་ནས་རང་ལ་ཐིམ། རླུང་ཕར་འགྲོ་དུས་རང་གི་དགེ་བ་
ཐམས་ཅད་འོད་དཀར་པོའི་རྣམ་པར་ཚེ་འདས་ལ་ཐིམ་པས་ཚེ་འདས་སྡུག་བསྔལ་མེད་
ཅིང་བདེ་བ་དང་ལྡན་སྟོང་ཉིད་སྙིང་རྗེ་རྒྱུད་ལ་སྐྱེས་པར་བསམ་ལ་མཉམ་པར་བཞག །
ཕྱག་འཚལ་འདོན་དུས་ཚེ་འདས་དང་རང་གཞན་ཐམས་ཅད་ཀྱིས་ཕྱག་འཚལ་ཞིང་ཡོད་
པས་སངས་རྒྱས་རྣམས་ཀྱི་སྐུ་ལས་འོད་ཟེར་ཉི་མ་ཤར་བ་ལྟར་འཕྲོས་སྡིག་སྒྲིབ་ཐམས་
}NG

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼མ༽
ཅད་དག །བཤགས་པ་འདོན་དུས་ཚེ་རབས་ཀྱི་སྡིག་སྒྲིབ་ལ་འགྱོད་པས་བཤགས་པ་དང་།
ཕྱིན་ཆད་མི་བྱེད་པའི་དམ་བཅའ་བྱ། མཆོད་པ་ལའང་ལས་གཞན་ཐམས་ཅད་ཀྱིས་ལུས་
ལོངས་སྤྱོད་དགེ་རྩ་ཐམས་ཅད་མཆོད་པའི་སྤྲིན་རྒྱ་ཆེན་པོ་ཡིན་བསམ་ནས་འབུལ་བསམ་
པ་རེ་བྱས་ན་ཅི་དྲན་འདི་དྲན་མེད་པ་སྡོད་པ་དང་མི་འདྲ་ཕན་ཡོན་ཡོད།
གནས་འདྲེན་
སྐབས་ཚེ་འདིའི་སྣང་བ་དང་བྲལ། འཁྲུལ་སྣང་སྡུག་བསྔལ་ཆེན་པོ་ཅན་ལ། སྙིང་རྗེ་བྱམས་
སེམས་ལྡན་པ་གལ་ཆེ། བྱམས་པ་ཡོད་ན་ཚེ་འདས་དེར་འཁོར་འོང༌། ཁྱད་པར་ཁོང་ཁྲོའི་
སེམས་ཡོད་ན་བར་དོའི་རླུང་སེམས་སྐྲགས་ནས་བྲོས་འགྲོ། བར་དོའི་སེམས་ཅན་ལས་ཀྱི་
མངོན་ཤེས་ ཡོད་ པས་ བླ་ མཆོད་ཀྱི་སེམས་ལ་འདོད་ཆགས་ཞེ་སྡང་ནོཪ་རྫ་ས་ ལ་ རློམ་
སེམས་ཡོད་ན། འདི་ཚོས་ང་ལ་ཕན་ཐབས་མི་བྱེད། བསམ་ལུགས་འདི་འདྲ་རེད། ང་བསླ་
འདུག་བསམ་ནས་ཞེ་ཁྲེལ་དང༌། ཁོང་ཁྲོ་ནོར་རྫ་ས་ལ་སེར་སྣ་སྐྱེས་ན། སླར་ངན་འགྲོར་
འཕེན་པའི་རྒྱུར་འགྲོ་བས། སེམས་གཟབ་ནས་ཕན་སེམས་བསམ་པ་བཟང་བ་གལ་ཆེ།
སྦྱོང་བའི་གླུད་གཏོར་མཁོ་དགུའི་ལོངས་སྤྱོད་རྒྱ་ཆེན་པོས་ཚེ་འདས་ཐར་པའི་བར་ཆད་
བགེགས་རྣམས་ངོམ་ཞིང་ཚིམ་ནས་རྒྱ་མཚོའི་ཕ་རོལ་དུ་སོང་བར་བསམ།
དཀྱིལ་འཁོར་ ལྷ་ ལ་ཁྲུས་ གསོལ་བའི་ཁྲུས་ཆུ་བྱིན་རླབས་དང་ ལྡན་ པ་ དེས་ ཚེ་
འདས་ལ་ཁྲུས་བྱས་པས་སྡིག་སྒྲིབ་དག་པ། ཀུ་ཤས་བྱབ་པས་འཁྲུལ་སྣང་ཐམས་ཅད་དུད་
པ་རླུང་གིས་དད་བཞིན་སོང་བར་བསམ། འབྱུང་བཞི་འདུས་པའི་ལུས་ནི་ཉོན་མོངས་དུག་
ལྔའི་ཕ་མ་ལྟ་བུ། དག་པ་ཡུམ་ལྔའི་རང་བཞིན་གྱུར་པར་བསམ། དབང་བསྐུར་ལ་དབྱིངས་
ནས་སངས་རྒྱས་སྐུ་དང་སྔགས་ཕྲེང་ཕྱག་མཚན་ཆར་བཞིན་བབས་ནས་ཚེ་འདས་ལ་ཐིམ་
པས་རྒྱུད་བྱིན་གྱིས་བརླབ་པར་བསམ། ཟས་བསྔོ་ཅི་འདོད་ལོངས་སྤྱོད་ནམ་མཁའ་ས་གཞི་
གང་བར་མཚན་བཞི་དང་སྔགས་ཀྱིས་བྱིན་གྱིས་རླབས། བསྔོས་པས་བཀྲེས་སྐོམ་འཕང་
བའི་སྡུག་བསྔལ་བྲལ། ཚེ་རབས་ཀུན་ཏུ་ལོངས་སྤྱོད་དང་ལྡན་པའི་སྨོན་ལམ་བཏབ།
1)} }

བཙུན་ཆུང་བྱིས་པ་བློ་བཅོས་དགེ་བསྐུལ་སྲིན་བུའི་ཁ་འོད།
འཁོར་བ་སྡུག་བསྔལ་གྱི་རང་བཞིན་ལ་ཆགས་ཞེན་མེད་པར། དག་པའི་ཞིང་དུ་སོང་ཞིག་
བརྗོད་པས་མདའ་འཕེན་པ་བཞིན་སོང་ནས་སངས་རྒྱས་ཀྱི་ཞལ་མཐོང་བར་བསམ།
བག་ཆགས་ཀྱི་ཕུང་པོ་ཡེ་ཤེས་མེས་སྦྱང་ནས་བྱང་ཚ་བཏབ། དགེ་རྩ་ཐམས་ཅད་ཚེ་འདས་
དེའི་རྒྱུད་ལ་སྨིན་ནས་ཐར་པ་དང་ཐམས་ཅད་མཁྱེན་པ་སངས་རྒྱས་ཐོབ་པའི་སྨོན་ལམ་
བཏབ་པར་མཛོད། གསོན་པོ་སྦྱིན་བདག་གི་སྐུ་རིམ་ལའང་ཆོ་གའི་ལྷ་ཁྲིད་སོགས་ཤེས་པ་
གལ་ཆེ། ཅི་ཡང་མི་ཤེས་པས་འདོན་ན། སྐྱབས་འགྲོ་སེམས་བསྐྱེད་སྐབས་ནས་སྦྱིན་
བདག་ཚུར་བཅད། འདྲེ་གདོན་བར་ཆད་ཕར་བཅད་པར་མི་བྱ་བར། གཉིས་ཀ་དཀོན་
མཆོག་གསུམ་གྱི་སྐྱབས་འོག་ཚུད་ནས། རྒྱུ་འབྲས་སྡུག་བསྔལ་ལས་ཐར་ནས་བདེ་བ་བླ་
ན་མེད་པ་སངས་རྒྱས་ཀྱི་གོ་འཕང་ཐོབ་པའི་སེམས་བསྐྱེད་བྱ། བསྐུལ་བ་དང་བཟློག་པ་
འདོན་དུས་ཡི་དམ་ལྷའི་ཐུགས་རྒྱུད་བསྐུལ་བའི་དད་པ་དྲག་པོས་སྦྱིན་བདག་གི་སྔོན་
ལས་འཕྲལ་རྐྱེན་གྱིས་བར་ཆད་རྐྱེན་ངན་ཞི་བའི་གསོལ་བ་བཏབ་པ་ཡིན། དགྲ་ལ་བཟློག་
ཞེས་པའི་ཚིག་རྣམས་རང་གཞན་གྱི་རྒྱུད་ལ་ཡོད་པའི་ཉོན་མོངས་དུག་ལྔ་ནི། གནས་སྐབས་
དང་མཐར་ཐུག་གི་སྡུག་བསྔལ་རྐྱེན་ངན་ཐམས་ཅད་འབྱུང་བའི་རྒྱུ་དགྲ་དང་བགེགས་དེ་
ཡིན་པས་ཡི་དམ་ལྷའི་ཐུགས་རྗེས་དགྲ་ཆེན་ཉོན་མོངས་དེ་ཕྱིར་བཟློག་ཞི་བར་གསོལ་བ་
བཏབ་པ་གལ་ཆེ། དེ་ལས་གཞན་མི་དགའ་བའི་དགྲ་དང་འདྲེ་ལ་བསམ་ངན་འཆང་ན་ནང་
པ་སངས་རྒྱས་པའི་ཆོས་ལུགས་མིན། སེམས་ཅན་ཐམས་ཚེ་རབ་ཀྱི་ཕ་མ་དྲིན་ཆེན་ཁོ་ན་
ཡིན་པས་གནོད་སེམས་ངན་པ་དྲན་མི་རུང་བ་ཤེས་དགོས། ཐམས་ཅད་ལ་སྦྱོར་བ་བྱང་ཆུབ་
སེམས་ཀྱི་ཀུན་ནས་བསླང་། དངོས་གཞི་ཡི་དམ་ལྷ་ལ་གསོལ་བ་སྙིང་ནས་འདེབས། འཇུག་
བསྔོ་བ་སྨོན་ལམ་བཟང་པོ་བྱ་བ་དམ་པ་གསུམ་གྱིས་རྩིས་ཟིན་པར་བྱའོ། །
ལྟུང་བཤགས་འདོན་ན་མདུན་གྱི་ནམ་མཁར་འཇའ་འོད་ཀློང་ན་སངས་རྒྱས་སུམ་
ཅུ་སོ་ལྔ་སེར་ཁྲིག་གེ་དངོས་སུ་བཞུགས་པར་བསམ་ལ། དེ་མདུན་ཕྱག་འཚལ་བ་དང་
171

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼མ༽
བཤགས་པ་སྨོན་ལམ་བྱེད་དགོས། བཟང་སྤྱོད་དོན་གོ་ན་དོན་དེ་རྣམས་ལ་དད་པས་སྙིང་
ནས་སྨོན་ལམ་བཏབ། གཞན་མ་གོ་ན་སངས་རྒྱས་ཀྱི་གསུང་སྨོན་ལམ་བསམ་གྱིས་མི་ཁྱབ་
པ་ཡོད། དེ་རྣམས་འགྲུབ་པར་ཤོག་བསམ་དགོས། གསོལ་འདེབས་རིགས་འདོན་དུས་ལྷ་
དང་བླ་མ་གང་ཡིན་དེ་ལ་གསོལ་བ་བཏབ། ཐུགས་རྗེ་བྱིན་རླབས་འོད་ཀྱིས་རང་རྒྱུད་
ལ་ལུང་རྟོགས་ཡོན་ཏན་ཡེ་ཤེས་རྒྱས་པར་བསམ། ནད་པ་སོགས་ཀྱི་དོན་དུ་མདོས་བཅའ་
གླུད་འདོན་ན་ནད་བདག་ལྷ་འདྲེ་ཡི་དྭགས་འཁྲུལ་སྣང་བཀྲེས་སྐོམ་སྡུག་བསྔལ་ཅན་དེ་
རྣམས་ལ་སྙིང་རྗེ་སྒོམ། གླུད་མདོས་དེ་རྣམས། ཟ་རྒྱུའི་ཟས། གྱོན་རྒྱུའི་གོས། ཁུར་རྒྱུའི་
བཅའ་ལག་རྟ་ཁལ་སོགས་ཅི་འདོད་ལོངས་སྤྱོད། ས་དང་བར་སྣང་གང་བ་བྱིན་པས་མགུ་
ཞིང་ཚིམ། སྦྱིན་བདག་གི་ལན་ཆགས་བུ་ལོན་བྱང༌། སངས་རྒྱས་མཚན་བཞི་དང་སམ་བྷ་
རའི་སྔགས་བརྗོད་པས། འཁྲུལ་སྣང་བཀྲེས་སྐོམ་ན་ཚའི་སྡུག་བསྔལ་ཞི། བྱང་ཆུབ་ཀྱི་
སེམས་རིན་པོ་ཆེ་རྒྱུད་ལ་སྐྱེས་ནས་སོང་བར་བསམ་དགོས། བསྐང་གསོལ་འདོན་དུས་བླ་
མ་ཡི་དམ་སངས་རྒྱས་བྱང་སེམས་མཁའ་འགྲོ་ཆོས་སྐྱོང་ནོར་ལྷ་རྣམས་ནམ་མཁའ་གང་
བར་བཞུགས་པའི་མདུན་དུ། རིན་པོ་ཆེའི་སྣོད་དམ་བྷནྡའི་སྣོད་ཡངས་ཤིང་རྒྱ་ཤིན་ཏུ་ཆེ་
བའི་ནང་ཟག་མེད་བདུད་རྩིའི་རྒྱ་མཚོ་རོ་བརྒྱ་ནུས་པ་སྟོང་དང་ལྡན་པའི་རླངས་པ་མཆོད་
པའི་སྤྲིན་ཕུང་ནམ་མཁའ་ཁྱབ་པ་སྤྲོས་ཏེ་འབུལ། ལྷ་རྣམས་ལྗགས་འོད་ཀྱིས་སྦུ་གུས་
དྲངས་ཏེ་གསོལ་བར་བསམ། བླ་མ་སངས་རྒྱས་ཀྱིས་རང་རྒྱུད་བྱིན་གྱིས་རླབས། ཡི་དམ་
ལྷས་ཆོས་བློ་གོང་འཕེལ་གྱི་དངོས་གྲུབ་སྩོལ། མཁའ་འགྲོ་ཆོས་སྐྱོང་གིས་ཆོས་སྒྲུབ་པའི་
ཕྱི་ནང་གི་བར་ཆད་ཞི་ནས་བྱང་ཆུབ་ཀྱི་སེམས་སྟོང་ཉིད་སྙིང་རྗེ་རྒྱུད་ལ་སྐྱེས་ནས་ས་ལམ་
ཡོན་ཏན་གོང་འཕེལ་གྱིས་མྱུར་དུ་སངས་རྒྱས་ཐོབ་པར་གསོལ་བ་བཏབ། སྤྱིར་རྒྱལ་བའི་
བསྟན་པ་དར་སེམས་ཅན་ལ་བདེ་སྐྱིད་འབྱུང༌། དམག་འཁྲུགས་མུ་གེ་ནད་ཡམས་ཞི་ནས་
ཕན་བདེ་རྒྱས་པའི་ཕྲིན་བཅོལ་བྱའོ། །བསང་འདོན་དུས་བསང་དུད་དེ་མཆོད་པའི་སྤྲིན་
492

བཙུན་ཆུང་བྱིས་པ་བློ་བཅོས་དགེ་བསྐལ་སྲིན་བུའི་ཁ་འོང།
ནམ་མཁའ་ཁྱབ་པ་ལས་མཆོད་རྫས་ཉེར་སྤྱོད་འདོད་ཡོན་བཀྲ་ཤིས་རྫས་རྟགས། ཟས་
གོས་འབྲུ་ནོར་སོགས་འདོད་དགུའི་ལོངས་སྤྱོད་ཆར་ཆེན་བབ་པ་འཕྲོས། སངས་རྒྱས་བྱང་
སེམས་ཡི་དམ་ལྷ་ཚོགས་ནམ་མཁའ་གང་བ་བཞུགས་པ་ལ་ཕུལ་བས་དགྱེས་ཤིང་བྱིན་
གྱིས་བརླབས་པར་བསམ། ཆོས་སྐྱོང་གཞི་བདག་ལྷ་ཀླུ་སོགས་ལ་ཕུལ་བས་དགྱེས་ནས་
འཇིག་རྟེན་བདེ་ཐབས་ཕྲིན་ལས་མཛད་པར་གསོལ་བས་མཛད